CELEX: C2004/217/60
Language: et
Date: 2004-08-28 00:00:00
Title: Kohtuasi T-250/04: Philippe Combescot' 21. juuni 2004. aasta hagi Euroopa Ühenduste Komisjon vastu

28.8.2004   
            
            
               ET
            
            
               Euroopa Liidu Teataja
            
            
               C 217/33
            
         Philippe Combescot' 21. juuni 2004. aasta hagi Euroopa Ühenduste Komisjon vastu
   (Kohtuasi T-250/04)
   (2004/C 217/60)
   Kohtumenetluse keel: itaalia keel
   Philippe Combescot esitas 21. juunil 2004 hagi Euroopa Ühenduste Esimese Astme Kohtusse Euroopa Ühenduste Komisjoni vastu. Hageja esindajad on advokaat Alberto Maritati ja advokaat Viola Messa, kohtudokumentide kättetoimetamise aadress Luksemburgis.
   Hageja palub esimese astme kohtul:
   
               —
            
            
               kinnitada, et otsus, millega jäeti rahuldamata taotlus osaleda Kolumbia delegatsiooni juhi ametikoha täitmiseks korraldatud konkursil, millest teatati 28. mai 2003. aasta vaba ametikohta puudutava teatega COM/091/03, on ebaseaduslik; kinnitada, et seetõttu on ebaseaduslik terve konkursimenetlus ja selle tagajärjel konkursi esemeks olnud ametikohta puudutav ametisse nimetamise otsus; kinnitada, et Philipe Combescot' maine ja ametialane isiksus on ebaseadusliku otsuse tõttu jätta ta konkursist välja kahjustatud, mis on mõju avaldanud tema psüühilisele tasakaalule, ja kohustada maksma Combescot'le kahju hüvitamiseks 100 000 eurot.
            
         Õiguslikud alused ja peamised argumendid
   Hageja vaidlustab kostja keeldumise vastu võtta tema avaldus Kolumbia delegatsiooni juhi ametikohta täites.
   Hageja viitab oma nõuete toetuseks järgmistele asjaoludele:
   
               —
            
            
               vaba ametikohta puudutava teatega vastuolus olev menetlus selles osas, et tema avalduse vastuvõtmata jätmise põhjuseid (st, et tal puudus kaheaastane töökogemus osakonnajuhataja ametikohal) ei olnud mainitud vaba ametikohta puudutavas teates;
            
         
               —
            
            
               mittediskrimineerimise põhimõtte rikkumine, kuna hagejaga sarnases olukorras olevate ametnike avaldused võeti vastu;
            
         
               —
            
            
               põhjenduse puudulikkus ja kaalutlusvead selles osas, et jäeti arvestamata hageja ametikoha ja ülesannete – olgugi formaalselt üksnes nõuniku rollis Guatemalas – vastavus osakonnajuhataja ametikoha ja ülesannetega, arvestades, et tal oli olnud Guatemala delegatsioonis juhtimise ja majanduse osalt täiesti iseseisvaid haldusjuhtimisfunktsioone.